Maratoni hétvége a Piruettnél
Hétvégén került megrendezésre az IDF magyar bajnoksága Üllőn, ahonnan az országos ranglista alapján kvalifikálni lehetett a horvátországi világbajnokságra, amely májusban lesz Pulán.
Az egyesület 50 versenyzővel és 15 koreográfiával indult a versenyen, ahol csoport és formációs kategóriákban óriási sikert arattak, ezt bizonyítja az 5 aranyérem, emellett még 2 ezüst és 2 bronz érmet is bezsebeltek. A ranglista alapján 10 koreográfiával már biztosan részt vehetnek a VB-n, a többi tánc a később kiosztott szabad kártyákon fog múlni.
Vasárnap tiszavasváriban a Revolution Dance Cup nemzetközi minősítő versenyen mérettették meg magukat a lányok. A maratoni versenyen 58 fővel és 16 tánccal összesen 13 kiemelt arany és 3 arany minősítést szereztek a táncosok, 6 táncos különdíjjal és 2 koreográfusi különdíjjal.
AZ egyesület immár harmadik éve ismét elnyerte a legeredményesebb tánciskola címet, és a koreográfusi fődíjat pedig Simonyi Kitty ( aki az egyesület vezetője,sporttáncok mestere és 4x nívódíjas táncpedagógus) vihette haza a hosszú nap végén.
A lányok továbbra sem pihennek, hisz folyamatosan eleget tesznek a fellépési felkéréseknek, és közben készülnek az április 13. Nyíregyházán megrendezésre kerülő Abigél minősítő versenyre.
További fotók és információ a Piruett Tánc Studió Facebook oldalán!